Korgen ligger litt inne i landet og omgis av høye fjell. Sørvestover mot Mosjøen ligger Korgfjellet (Vesterfjellet), i Øst ligger Klubben, og nordover mot Mo i Rana ligger Kangsen. Korgen deles i to av elva Røssåga, og det er blitt bygd to bruer over denne i sentrum av Korgen. Den ene er en hengebro som brukes av lokaltrafikk, og den andre er en vanlig betongbro som er en del av E6. Bebyggelsen er i stor grad samlet i området rundt sentrum av Korgen, mens mesteparten av gårdsbrukene er spredt rundt i dalene som omgir Korgen.